SET เปิดเช้ารีบาวด์ 11 จุด โบรกฯวางแนวต้าน 1,580 แนะติดตามสถานการณ์ตอ.กลาง-โรคระบาดในจีน
SET เปิดเช้ารีบาวด์ 11 จุด โบรกฯวางแนวต้าน 1,580 แนะติดตามสถานการณ์ตอ.กลาง-โรคระบาดในจีน
SET เปิดเช้ารีบาวด์ 11 จุด โบรกฯวางแนวต้าน 1,580 แนะติดตามสถานการณ์ตอ.กลาง-โรคระบาดในจีน
7 ม.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,579.36 จุด บวก 10.86 จุด หรือ 0.69% สูงสุดที่ 1,579.45 จุด ต่ำสุดที่ 1,576.73 จุด มูลค่าการซื้อขาย 2.36 พันล้านบาท
ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยเช้านี้รีบาวด์จากโมเมนตัมตลาดสหรัฐฯที่เป็นบวก โดยได้แรงหนุนจากกลุ่มไฮเทคที่ปรับตัวขึ้นไป และตลาดหุ้นในภูมิภาคเอเชียเช้านี้ส่วนใหญ่ก็เคลื่อนไหวในแดนบวก ซึ่งก็มองเป็นการเกิดเทคนิคเคิลรีบาวด์
ส่วนบ้านเราดัชนีฯหลุด 1,580 จุด ด้วยวอลุ่มเทรดที่ค่อนข้างมาก อีกทั้งมีการเปิด Short มาก ดังนั้น ตลาดฯจึงไม่น่าจะไปไหนได้ไกล แต่ตลาดฯก็รับข่าวร้ายไปมากแล้ว ทั้งเรื่องทองคำ และราคาน้ำมัน และจากนี้ไปอาจจะต้องหันมามองข้อตกลงการค้าระหว่างสหรัฐฯ และจีน ที่จะมีการเซ็นสัญญาณกัน
อย่างไรก็ดี ยังต้องติดตามสถานการณ์ในตะวันออกกลาง และโรคระบาดใหม่ในจีน ส่วนบ้านเราก็ให้รอติดตามงบประมาณ ปี 63 ที่จะเข้าสภาฯในวันที่ 8 ม.ค.นี้
พร้อมให้แนวรับ 1,560-1,550 จุด ส่วนแนวต้าน 1,575-1,580 จุด
 